کملا دیوی چٹوپادھیائے

کملا دیوی چٹوپادھیائے (3 اپریل 1903ء – 29 اکتوبر 1988ء) ایک بھارتی سماجی مصلح اور آزادی کی فعالیت پسند تھیں. وہ تحریک آزادی ہند میں ان کی شراکت، آزاد ہند میں ہندوستانی فن اور ثقافت کی نشاة ثانیہ کی شروعات اور بھارتی عورتوں کی سماجی اقتصادی ترقی کے لئے جانی جاتی ہیں. وہ مدراس سے انتخابات میں کھڑی ہونے والی پہلی خاتون تھیں. سو انتخابات میں ہارنے کے باوجود وہ کئی بھارتی عورتوں کے لئے پریرتا کا ذرئعہ بنیں.

چٹوپادھیائے کو نیشنل اسکول آف ڈرامہ، سنگیت ناٹک اکادمی، سینٹرل کاٹیج انڈسٹریز ایمپوریم اور کرافٹس کونسل آف انڈیہ سمیت کئی ثقافتی اداروں کے تعین کا آبرو دیا جاتا ہے. وہ بھارتی عوام کی سماجی اور اقتصادی ترقی میں دستکاری اور شعبی تحریکوں کی اہمیت کے متعلق بحث شروع کرنے والی اول ترین شخصیات میں شمار ہیں. اس کی وجہ سے انہیں قبل اور بعد آزادی کئی بڑی کمپنیوں کی مخالفت کا سامنا کرنا پڑا.

1974ء میں انہیں سنگیت ناٹک اکادمی اعزاز ملا تھا جسے سنگیت ناٹک اکادمی کا عزیز ترین اعزاز سمجھا جاتا ہے. انہیں حکومت ہند کی طرف سے 1955ء میں پدم بھوشن اور 1987ء میں پدم وبھوشن دیا گیا تھا. کرگا کے شعبے میں ان کی شراکت کے لئے انہیں ہاتھ کرگھا ماں کے نام سے بھی جانا جاتا ہے.

سوانح

ابتدائی زندگی 
3 اپریل 1903ء کو منگلور، کرناٹک کے ایک سارسوت براہمن خاندان میں جنمی کملا دیوی اپنے والدین کی چوتھی اور سب سی چھوٹی بیٹی تھیں. ان کے والد اننتیہ دھاریشور منگلور کے حاکم ضلع تھے اور ان کی والدہ گرجا بائی، جن کی وجہ سے انہیں آزادی متعلقہ معاملات میں دلچسپی ہوئی، کراوالی کے زمین دار چترپور سارسوت براہمن خاندان سے تعلق رکھتی تھیں. کملا دیوی کے جد امجد قدیم بھارتی اساطیروں اور پرانوں میں ماہر تھے اور گرجا بائی بھی تعلیم یافتہ تھیں حالانکہ ان کی پڑھائی گھر میں ہی کی گئی تھی. طفلی سے ہی کملا دیوی کو اپنی فہم اور قلب پر دھیان دینے کی سیکھ دی گئی تھی اور اسی کی وجہ سے وہ مشہور ہوئیں.

کملا دیوی ایک مستثنیٰ طالبہ تھیں اور بہت چھوٹی عمر سے ہی عازم تھیں. ان کے والدین کی مہادیو گوویند رانڈے، گوپال کرشن گوکھلے، رما بائی رانڈے اور اینی بیسنٹ جیسے آزادی کے فعالیت پسندوں اور قائدوں کے ساتھ دوستی تھی. لہذا وہ بچپن سے ہی سودیشی تحریک میں دلچسپ تھیں.

کملا دیوی نے ناٹیاچاریہ پدم شری مانی مادھو چاکیار سے ان کے کیلیکوریشیمنگلم کے گھر میں قدیم سنسکرت ناٹکی ثقافت کوڈئیاٹم کی تعلیم لی تھی.

ان کی بڑی بہن اور سب سے چہیتی دوست سگن، جنہیں کملا دیوی ایک مثالی شخصیت سمجھتی تھیں، اپنی شادی کے بعد ہی گزر گئیں. جب کملا دیوی سات سال کی تھیں تب ان کے والد بھی بلا وراثت نامہ چھوڑے چل بسے. اسی لئے اس زمانے کے قانون کے مطابق ساری جائداد ان کے سوتیلے بھائی کو مل گیا اور کملا دیوی اور ان کی والدہ کو صرف مہینے بھر کے پیسے ملتے تھے. گرجا بائی نے ان پیسوں کو قبول کرنے کی بجائے اپنے جہیز کے پیسوں سے اپنی بیٹیوں کی پرورش کرنے کا فیصلہ کیا.

کملا دیوی پہلے سے ہی سرکش ہونے کے وجہ سے اپنی والدہ کے گھر گرہستی میں اشرافیائی بنٹوارے پر سوال اٹھاتی تھی اور نوکروں کے ساتھ گھل مل جانا پسند کرتی تھیں.

پہلی شادی اور بیوگی 
چٹوپادھیائے کی 1917ء میں 14 سال کی عمر میں شادی ہوئی تھی مگر دو سالوں میں ہی بیوہ ہو گئیں.

1920ء کی دہائی

ہریندر ناتھ سے شادی
چنائی میں کوین میریز کالج میں پڑھائی کے سلسلے میں کملا دیوی کی سروجنی نائڈو کی چھوٹی بہن سہاسنی چٹوپادھیائے کے ساتھ جان پہچان ہوئی جنہوں نے انہیں اپنے بھائی، شاعر اور اداکار ہریندر ناتھ چٹوپادھیائے، سے ملوایا. ان دونوں کی فنون میں دلچسپی کی وجہ سے وہ ایک دوسرے کے قریب ہونے لگے.

آخر میں بیس سال کی عمر میں ان دونوں کی شادی ہوئی. اس دور میں بیواؤں کو دوسری شادی کرنے کی اجازت نہ ہونے کی وجہ سے بہت سے لوگ اس شادی کے خلاف تھے. ان کا اکلوتا بیٹا رام ایک سال بعد پیدا ہوا. ہرین اور کملا دیوی اپنے عام خوابوں کا تعاقب کرنے کے لئے ساتھ رہے اور کئی ناٹک رچے.

بعد میں انہوں نے کچھ فلموں میں کام کیا حالانکہ اس زمانے میں قابل احترم خاندانوں کے عورتوں کو اداکاری میں شامل ہونے کو اچھا نہیں سمجھا جاتا تھا. شروعات کے لئے انہوں نے کنڑ فلمی صنعب کی پہلی خاموش فلم مرچھکٹک میں کام کیا جو علمبردار ہدایت کار موہن دیارام بھونانی کی ہدایت کاری میں بنی تھی. وقفے کے بعد انہوں نے 1943ء میں تان سین، 1943ء میں شنکر پاروتی اور 1945ء میں دھنا بھگت جیسی ہندی فلموں میں کام کیا.

آخر کار شادی کے کئی سال بعد وہ دونوں ایک دوسرے سے دوستانہ طور پر جدا ہوئے. کملا دیوی نے اس دور کے روایتوں کے خلاف جا کر ہرین سے طلاق مانگا.

لندن کی طرف ہجرت 
ان کی شادی کے ٹھیک بعد ہرین پہلی بار لندن چلے گئے اور کچھ ہی مہینوں بعد کملا دیوی بھی ان کے پاس چلی گئیں جہاں انہوں نے بیڈفرڈ کالج، جامعہ لندن سے معاشرتی علم میں ڈپلومہ حاصل کی.

تحریک آزادی کا بلاوا 
1923ء میں جب کملا دیوی لندن میں ہی تھیں تب انہیں مہاتما گاندھی کی تحریک عدم تعاون کے متعلق معلوم پڑا اور وہ فوراً سماجی ترقی کے لئے گاندھی کی طرف سے قائم کیا گیا سیوا دل میں شامل ہونے کے لئے بھارت لوٹیں. جلد ہی انہیں دل میں شعبۂ خواتین کا ان چارج بنایا گیا جہاں پر انہوں نے ہر عمر کی عورتوں کو سیویکا بننے کی تعلیم دی.

1926ء میں وہ کل ہند خواتین کانفرنس کی بانی مارگریٹ کزنز سے ملی جنہوں نے انہیں مدراس پریزیڈنسی قانون ساز اسمبلی میں کھڑی ہونے کا مشورہ دیا. وہ بھارت سے انتخابات میں کھڑی ہونے والی پہلی خاتون تھیں. حالانکہ وہ انتخابات میں ہار گئیں، وہ کئی بھرتی عورتوں کے لئے پریرتا کا ذریعہ بنیں.

کل ہند خواتین کانفرنس 
اگلے سال وہ کل ہند خواتین کانفرنس کی بانی رکن بن گئیں اور اس کی پہلی آرگنائزنگ سکریٹری تھیں. آگے کے سالوں میں کل ہند خواتین کانفرنس بڑی ہو کر شہرت کی ایک قومی تنظیم بن گئی جس کی شاخیں اور رضاکارانہ پروگرام پورے ملک میں چلائے جانے لگے. اپنے دور میں انہوں نے بہت سے یورپی ممالک کا بڑے پیمانے پر سفر کیا اور سماجی اصلاحات اور کمیونٹی ویلفیئر کے کئی پروگرام شروع کیا. اس سلسلے کی ایک اور روشن مثال نئی دہلی میں لیڈی ارون کالج فار ہوم سائنسز کا قیام تھا جو اپنے زمانے کی خواتین کے لئے مشہور ترین کالجوں میں سے ایک تھا.

1930ء کی دہائی 
بعد میں وہ مہاتما گاندھی کی طرف سے اعلان کردہ ممبئی کے ساحل پر نمک مارچ کی تیاری کرنے والی ٹولی کا حصہ تھیں جس میں اونتکا بائی گوکھلے کے علاوہ وہ اکلوتی عورت رکن تھیں. اسی دوران انہوں نے نزدیک مقیم ہائی کورٹ میں جا کر وہاں کے حاکم ضلع کو پوچھا کہ اگر وہ "نمک آزادی" خریدنے میں دلچسپی لیں گے جو چٹوپادھیائے نے حال ہی میں تیار کیا تھا.

26 جنوری 1930ء کو انہیں میڈیہ سے بہت توجہ ملی تھی جب انہوں نے ایک دھینگا مشتی کے دوران بھارتی تری رنگا کو بچانے کے لئے اس کو اپنے جسم پر لپیٹا تھا.

1940ء کی دہائی 
جنگ عظیم دوم کی شروعات میں کملا دیوی برطانیہ میں تھیں. فوراً ہی وہ بھارت کی حالات کا ذکر کر جنگ کے بعد آزادی کے لئے حمایت بٹولنے لگیں.

اسی دوران انہوں نے جنوبی ریاستہائے امریکہ کا سفر کیا تھا. 1941ء میں وہ ایک علیدہ ریل گاڑی میں چڑھیں. لویزیانہ میں بس کمڈکٹر نے انہیں گوروں کے لئے مخصوص گاڑی سے ہٹانے کی کوشش کی. جب اسے احساس ہوا کہ وہ سیاہ ذات کی نہیں ہیں تو کمڈکٹر الجھن میں پڑ گیا اور ان سے پوچھا کہ وہ کہاں سے ہیں. جب انہوں نے جواب میں "نیو یارک" کہا تو اس نے پوچھا کہ وہ کہاں سے آئی ہیں. پھر انہوں نے کہا، "اس سے کوئی فرق نہیں پڑتا. میں گوری نہیں ہوں اور آپ کے پاس مجھے پریشان کرنے کی کوئی وجہ نہیں ہے کیوں کہ میں یہاں سے نہیں ہٹنے والی." کمڈکٹر نے انہیں وہیں چھوڑ دیا.

بعد از آزادی 
ہندوستان کی آزادی کے بعد تقسیم کا آغاز ہوا اور وہ پناہ گزین کی بحالی میں ملوث ہو گئیں. انہوں نے پہلے بھارتی تعاون یونین کھڑا کیا جس کے ذریعے انہوں نے کوآپریٹیو لائنوں میں بستی کا منصوبہ بنایا. بہت وقت بعد نہرو نے انہیں اجازت دی لیکن اس شرط پر کہ وہ ریاستی مدد نہیں مانگیں گی. بہت جد و جہد کے بعد دہلی کے مضافات میں فرید آباد کھڑا ہوا تھا جہاں شمال مغربی سرحدی صوبہ کے پناہ گزین کی بحالی ہوئی. انہوں نے پناہ گزیں کو گھر بنانے اور روزگار دینے میں اہم کردار ادا کیا تھا. انہوں نے آباد میں ہسپتال بنانے میں مدد کی.

اس کے بعد وہ لوگوں کے ساتھ ان کے گمشدہ فنون کی بحالی میں ملوث ہونے لگیں. انہیں آزادی کے بعد بھارتی دستکاری کو پھر سے مشہور بنانے کا آبرو دیا جاتا ہے اور اسے جدید بھارت کے لئے ان کی سب سے بڑی شرکت سمجھا جاتا ہے.

1950ء کی دہائی اور اس کے بعد 
اس دہائی میں وہ بھارت کی ترقی کی خاطر بھارت میں کارخانوں میں بڑے پیمانے میں پیداوار کرنے والے نہرو کے منصوبے سے غیر منظم شعبوں میں روایتی کاریگروں اور عورتوں پر آثار کے بارے میں فکر مند ہو گئیں. انہوں نے بھارتی دیسی فنون اور دستکاریوں کی پیشی اور حفاظت کے لئے دہلی میں مقیم تھیٹر کرافٹس میوزیم کئی عجائب خانوں کی استھپنا کی.

انہوں نے فن اور دستکاری کی ترقی کے لئے قومی اعزاز برائے ماہر دستکار دینا شروع کیا جس کے نتیجے کے طور پر بھارت کی مختلف جگہوں پر سینٹرل کاٹیج انڈسٹریز ایمپوریہ قائم ہوا.

1964ء میں انہوں نے بھارتیہ ناٹیہ سنگھ کے تحت بنگلور میں ناٹیہ ادارۂ کتھک اور رقص قائم کیا جویونیسکو سے وابستہ ہے. اس کا ناظم مشہور رقاصہ مایا راؤ تھیں.

چٹوپادھیائے اپنے وقت سے آگے کی خاتون تھیں، اکھل بھارتیہ دستکاری بورڈ کے قیام میں انہوں نے اہم کردار ادا کیا تھا اور وہ اس تنظیم کی پہلی نظام تھیں. ان کی ہدایت میں کھڑا کرافٹس کونسل آف انڈیہ ورلڈ کرافٹس کونسل کی پہلی ایشیائی شاخ تھا.

چٹوپادھیائے نے نیشنل اسکول آف ڈرامہ کا قیام کیا اور بعد میں انیسکو کے رکن سنگیت ناٹک اکادمی کی ہدایت کی. ان کی مشہور و معروف خود نوشت انر ریسیسیز اینڈ آؤٹر سپیسیز: میموار 1986ء میں شائع کی گئی. 29 اکتوبر 1988ء کو 85 سال کی عمر میں ممبئی میں ان کی وفات ہو گئی.

اعزازات اور افتخارات
چٹوپادھیائے کو حکومت ہند کی طرف سے 1955ء میں پدم بھوشن اور 1987ء میں پدم وبھوشن دیا گیا تھا جو جمہوریہ بھارت کی عزیز ترین سرکاری اعزازات میں شمار ہیں. انہیں 1966ء میں رامن میگ سیسے انعام برائے سماجی قیادت اور 1974ء میں سنگیت ناٹک اکادمی کی عزیز ترین سنگیت ناٹک اکادمی اعزاز کے ساتھ رتن رکن کا خطاب ملا تھا.

یونیسکو نے 1977ء میں انہیں دستکاری کی ترقی میں ان کی شراکت کے لئے ایک انعام دیا تھا. شانتی نیکیتن نے انہیں اپنی عزیز ترین دیسیکوتما اعزاز سے نوازا تھا.

3 اپریل 2018ء کو ان کی 115 ویں سالگرہ کے موقع پر گوگل نے اپنے اول صفحے پر ان پر مبنی ڈوڈل پیش کیا تھا.

کملا دیوی چٹوپادھیائے کی کتب

کملا دیوی چٹوپادھیائے پر کتب

حوالہ جات

مزید پڑھیں

بیرونی روابط
 

1903ء کی پیدائشیں
کونکنی شخصیات
گاندھیائی شخصیات
بھارتی باغی
ہندوستان کی آزادی کی خواتین فعالیت پسند
کرناٹک سے آزادی ہند کے فعالیت پسند
دوسری جنگ عظیم کی بھارتی شخصیات
بیسویں صدی کی بھارتی مصنفات
بیسویں صدی کی بھارتی خواتین سائنس دان
کرناٹک کی خواتین سائنس دان
بھارتی تعلیمی نظریہ ساز خواتین
بیسویں صدی کے بھارتی تعلیمی نظریہ ساز
منگلور کی کاروباری شخصیات
بیسویں صدی کی بھارتی کاروباری شخصیات
کرناٹک کی خواتین کاروباری شخصیات
بھارتی سیاسی مصنفین
بھارتی سیاسی مصنفات
کرناٹک کی مصنفات
بیسویں صدی کے بھارتی غیر افسانوی مصنفین
کرناٹک کے معلمین
بیسویں صدی کی معلمات
1988ء کی وفیات